Document ID: 32003D0489

Komission päätös,
tehty 25 päivänä kesäkuuta 2003,
Newcastlen tautiin liittyvistä suojatoimenpiteistä Australiassa
(tiedoksiannettu numerolla K(2003) 1948)
(ETA:n kannalta merkityksellinen teksti)
(2003/489/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna direktiivillä 96/43/EY(3), ja erityisesti sen 18 artiklan 1 kohdan,
ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(4), sellaisena kuin se on viimeksi muutettuna direktiivillä 1999/89/EY(5), ja erityisesti sen 11 artiklan 1 kohdan, 12 artiklan 2 kohdan, 14 artiklan 1 kohdan ja 14 a artiklan,
ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002(6), sellaisena kuin se on viimeksi muutettuna komission asetuksella (EY) N:o 808/2003(7) ja erityisesti sen 28 ja 29 artiklan,
sekä katsoo seuraavaa:
(1) Victorian ja New South Walesin osavaltioissa todettujen Newcastlen taudin taudinpurkausten vuoksi komissio hyväksyi päätöksen 2002/537/EY(8), sellaisena kuin se on muutettuna päätöksellä 2002/942/EY(9).
(2) Kyseisellä päätöksellä kiellettiin elävän siipikarjan ja siitosmunien, elävien sileälastaisten lintujen ja siitosmunien, siipikarjasta, sileälastaisista linnuista sekä luonnonvaraisista ja tarhatuista riistalinnuista saadun tuoreen lihan sekä siipikarjanlihavalmisteiden ja raakalihavalmisteiden tuonti Australiasta tietyin poikkeuksin 1 päivään toukokuuta 2003.
(3) Uusista Newcastlen taudinpurkauksista ei ole ilmoitettu, ja Australian viranomaiset ovat toimittaneet epidemiologisia tietoja.
(4) Päätöksen 2002/537/EY voimassaoloaika on kuitenkin päättynyt, ja ennen kuin Australian viranomaisten toimittamat tiedot on arvioitu kokonaan, on tarpeen jatkaa tietyin poikkeuksin elävän siipikarjan ja sen siitosmunien, elävien sileälastaisten lintujen ja niiden siitosmunien, siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan sekä edellä mainittujen lajien lihasta koostuvien tai sitä sisältävien siipikarjanlihavalmisteiden ja raakalihavalmisteiden yleistä tuontikieltoa Australian alueelta.
(5) Komission päätöksessä 97/222/EY(10), sellaisena kuin se on viimeksi muutettuna päätöksellä 2002/464/EY(11), vahvistetaan luettelo kolmansista maista, joista jäsenvaltiot voivat sallia lihavalmisteiden tuonnin, ja vahvistetaan lihavalmisteiden käsittelyjärjestelmät, joiden tarkoituksena on pienentää riskiä taudin kulkeutumisesta näiden tuotteiden välityksellä. Tuotteelle tehtävä käsittely riippuu alkuperämaan terveydellisestä asemasta sen lajin osalta, josta liha on peräisin. On aiheellista edellyttää, että Australiasta peräisin olevat siipikarjanlihavalmisteet käsitellään tällä tavoin.
(6) Asetusta (EY) N:o 1774/2002 sovelletaan rehunvalmistuksessa käytettyjen raaka-aineiden tuontiin sekä farmaseuttisten ja teknisten tuotteiden valmistuksessa käytettyjen raaka-aineiden valvottuun tuontiin. Kyseisen asetuksen 29 artiklassa säädettyjä täytäntöönpanosäännöksiä ei ole kuitenkaan vielä hyväksytty. Kyseisen artiklan 7 kohdan mukaisesti tällä välin sovelletaan valvontaedellytyksiä koskevia direktiivin 97/78/EY säännöksiä ja myönnetään kansallisia todistuksia.
(7) Muuksi kuin ihmisravinnoksi tarkoitettujen edellä mainittujen raaka-aineiden tuontia varten myönnettyjen kansallisten todistusten on oltava neuvoston direktiivin 92/118/ETY(12), sellaisena kuin se on viimeksi muutettuna komission päätöksellä 2003/42/EY(13), liitteessä I olevan 10 jakson mukaisia.
(8) Tämän päätöksen säännöksiä tarkastellaan uudelleen Australian viranomaisilta saatavien tietojen perusteella.
(9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on kiellettävä elävän siipikarjan ja sen siitosmunien, elävien sileälastaisten lintujen ja niiden siitosmunien, siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan sekä edellä mainituista lajeista saadusta lihasta koostuvien tai tällaista lihaa sisältävien siipikarjanlihavalmisteiden ja raakalihavalmisteiden tuonti Australiasta lukuun ottamatta raaka-aineita, jotka täyttävät direktiivin 92/118/ETY liitteessä I olevaan 10 lukuun aiemmin sisällytettyjen vaatimusten mukaisten kansallisten mallitodistusten vaatimukset.
2 artikla
Edellä olevasta 1 artiklasta poiketen sileälastaisten lintujen tuoreen lihan tuonti on sallittava, jos kyseinen liha täyttää tämän päätöksen liitteessä esitetyssä eläinten terveystodistuksessa vahvistetut vaatimukset.
3 artikla
Edellä olevasta 1 artiklasta poiketen jäsenvaltioiden on sallittava siipikarjanlihavalmisteiden tuonti, jos lihavalmisteeseen sisältyvälle siipikarjanlihalle on tehty päätöksen 97/222/EY liitteessä olevassa IV osassa olevassa B, C tai D kohdassa tarkoitettu erityiskäsittely.
4 artikla
Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on viipymättä julkaistava toteutetut toimenpiteet sopivalla tavalla. Jäsenvaltioiden on ilmoitettava niistä välittömästi komissiolle.
5 artikla
Tätä päätöstä sovelletaan 7 päivästä heinäkuuta 2003.
6 artikla
Tätä päätöstä sovelletaan 1 päivään tammikuuta 2004.
7 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä kesäkuuta 2003.

Labels: 3
18
6